經數: 二八○九

經名: 攝大乘義章卷第四

頁數: 一○四一

上	欄

使. 修道門中斷彼地地迷事貪等四使煩惱.

如彼宗中以人言之. 二十七賢聖信行一人

斷假名惑. 法行一人斷實法惑. 無相行人斷

見諦惑. 前之二人須陀遠向. 第三人須陀近

向. 前薩婆多宗見諦已前七方便道不斷煩

惱. 今此成實見諦已前五方便道斷煩惱. 謂

向所謂假名實法二種惑也. 若其修道從須

陀果信解脫見得等至阿羅漢二十四人. 斷

彼九地修道四使. 以彼論宗瞋通三界故說

四使. 問曰. 假名實法旣是十使之外別說二

惑. 未知此惑法體是何. 答曰. 此之二惑三界

通迷. 前是人我. 後是法我. 以其輕故見諦

前斷十使煩惱. 別迷見修以其重故見修別

斷. 成實論中得二滅時滅彼空心. 成實論云.

若緣泥洹是名空心. 成實復云. 空心者於二

處滅. 一入無心定時滅. 二入無餘泥洹斷相

續時滅. 無心定中緣滅故滅. 斷相續時因盡

故滅. 大乘法中惑障一種. 眞諦三藏於十信

位正斷欲界修道皮惑. 亦斷四禪三空修道

皮惑. 十解位中通斷三界見諦肉惑. 十行位

中前五行來唯斷非想修道皮惑. 晉漢諸僧

或有說云. 地前伏位不能斷惑. 經中說云. 有

人出世具煩惱性. 智度論及仁王經中說云.

伏心菩提惑說伏忍. 故說地前唯伏不斷. 到

初地中方斷界內見修正使煩惱. 初地斷見.

二地已上方斷修道. 或還於攝論諸法師或

有說云. 十解位 中斷見諦惑. 至登初地方斷

界內修道煩惱此義不然. 三藏若言十信位

中已斷欲界修道煩惱. 幷復說言斷四禪三

中	欄

空修道惑者. 十信位中凡夫菩薩但是有流.

攝大乘論有流善識不許轉依. 攝論說云. 十

信白法與異法相雜. 云何三藏說彼十信凡

夫斷惑. 復次大乘斷惑先見後修. 云何此斷

先修後見. 又復十解已上三賢菩薩斷修道

上心. 留彼三界隨眠種子. 受三界生自行利

物. 今在十信已斷皮惑. 諸菩薩等復留何惑

受三界生. 不亦謬乎. 三藏復云. 十行位中

前五行來唯斷非想修道皮惑. 雖有此唱. 竊

驗論未見有受文. 莫知三藏依何經論而作

此解. 晉漢僧云地前伏惑未斷煩惱者. 何故

攝論說云. 地前漸斷惑障. 初地已下漸除智

障. 攝論復云. 菩薩有二. 一者凡夫. 謂十信

已還. 二者聖人. 謂十解已上. 今明轉凡夫

依作聖人依. 論中旣地前漸斷惑障. 復說轉

凡夫依作聖人依. 卽是地前能斷煩惱. 云何

但說地前伏而不斷. 或有說云. 十解位中斷

見諦結. 至登初地方斷修惑者. 便是未離界

內染汚惑障繫縛而得出世法. 又復地前斷

於惑障. 初地已上別除智障. 若其界內修道

之惑初地方斷. 界外智障應地前斷. 今者正

判. 界內見惑十解中斷. 從此以後攝留修惑

利物受生. 此至十□於最後身次第斷除界

內修惑方入初地. 攝大乘云. 諸惑謂見修煩

惱. 於菩薩地中先已滅盡. 以此文證地前正

滅界內惑. 理不可違. 問曰. 界內修惑□向

後身若說斷竟方入初地者. 何故法集經云.

菩薩得無生法忍斷其四漏及四漏習氣. 智

度論云. 未得法身結使不盡. 攝大乘云. 於歡

下	欄

喜地得五百定類離三界欲. 據斯經論界內

修惑□初地斷. 因何向說界內修惑於地前

□向中斷. 答曰. 經論所言界內修惑初地斷

者. □說已斷. 譬如經云. 無明住地佛菩提智

斷. 經中雖說無明住地佛智所斷. 而實無明

十地中斷. 當知向引經論界內修惑雖云於

初地斷. 而實此惑□向中斷. 問曰. 若言地前

界內惑者. 何故經云. 有人出世具煩惱性. 仁

王經云. 三賢位中名爲伏忍. 智度論中名伏

心菩提. 經論旣說地前菩薩具煩惱性伏忍

伏心. 故知地前但伏不斷. 云何向說地前菩

薩能斷界內煩惱. 答曰. 具煩惱性者. 初依菩

薩猶具界內隨眠惑性. 若至十□方乃滅盡.

復次具界 外煩惱性也. 伏忍伏心亦是伏彼

界內上心及伏界外惑也. 問曰. 斷界內惑中

六識見修種子如常途說. 未知地前斷陀那

識義復云何. 答曰. 三藏解云. 阿陀那識是肉

煩惱. 三藏復云. 有六識無陀那者. 謂須陀洹

等三學果人. 以此當知三藏法師判識唯見

諦斷. 晉漢諸師咸同三藏. 陀那識於見諦

斷. 仍復有說. 陀那微細. 三界九地無粗細差

別. 於見諦道苦忍一念頓斷三界陀那俱盡.

此亦不然. 無相論云. 阿陀那識見諦肉惑.

十六心斷皮煩惱者. 思惟所斷至羅漢盡. 而

見諦斷准佛性論. 斷見諦惑聲聞有二. 一者

利根於見道中但以苦忍爲一品道通斷見諦

八十八結. 此謂所斷本識中三界見諦熏習

種子但一刹那對治斷. 今斷陀那亦如是也.

二若鈍根人八忍八智斷三界中見諦煩惱.

經數: 二八○九

經名: 攝大乘義章卷第四

頁數: 一○四二

上	欄

今斷陀那亦復如是. 利根聲聞苦法忍心一

刹那斷. 鈍根聲聞十六心中八忍八智斷也.

修道所斷阿陀那識准常途說. 無相論中旣

云陀那體通皮肉及見思所斷. 云何諸師但

說陀那識唯肉煩惱見諦斷. 然復此識體通

見修遍在九地. 云何諸師說言陀那識三界

無粗細但苦忍斷. 不亦謬乎. 今者正判. 此

阿陀那識若約小乘肉煩惱分. 利根者苦忍

一念斷. 其鈍根者見道中十六心斷皮煩惱

分. 從須陀洹勝進斷至阿那含金剛道斷之

究竟. 無相論云. 第二執識四惑相應. 此識與

相應至羅漢究竟滅盡. 無相復云. 若見諦肉

煩惱識及心法得出世道十六行究竟滅盡.

餘殘未盡但屬思惟. 是名第二識也. 若約菩

薩. 經論雖復無文正說. 准前無相論. 阿陀那

識見道肉分. 十解初心一刹那智斷. 第二刹

那解脫道證解道皮惑. 十□最後身與六識

中修道惑障同處而斷. 而此修道陀那三界九

品九地地別九品漸斷非頓. 准釋可知. 若其

智障從初地斷至法雲盡. 問曰. 界內惑障若

地前斷. 何故仁王經云. 前之三地斷三界中

色煩惱. 四五六地斷三界中心煩惱. 七八九

地斷三界中色習煩惱. 十地及佛斷三界心

習. 仁王經中旣云初地已上斷三界色心煩

惱. 卽界內惑地上方斷. 云何向說界內煩惱

地前斷也. 答曰. 仁王經中爲別五忍階降地

相. 寄惑障正習而說上下. 而實惑障正使地

前斷也所言斷色煩惱者. 蓋斷凡夫時五欲

愛色之習心亦例此. 二說三障. 謂皮肉心. 於

中	欄

中二門. 一明障體. 皮肉二惑界內十使以爲

體性. 見諦所斷是肉惑體. 修道所斷爲皮惑

體. 若其心惑界外智障是心惑體. 二辨治斷.

皮肉二惑. 見道諸使肉惑十解位斷. 修道皮

惑十□終身斷. 准前道理. 二論宗斷如前准

解. 若其心惑從初地斷至十地盡. 或說三障.

謂惑業報. 一明體性. 二辨位地. 就體性中.

一界內三障. 其惑障者見修二惑以爲其體.

業障者今大乘中罪福不動等種以爲體性.

報者界內報生五陰法也. 二界外三障. 無明

住地及惑障習爲惑障體. 三業加行無流業

種是業障體. 三聖意生變易五陰爲報障體.

二辨治斷位地者. 界內惑業大乘法中見諦

斷分十解中斷. 修道斷分十□終身斷也. 其

報障者其登初地報盡說捨. 智度論曰. 云

何法身行檀滿足. 答曰. 菩薩末後肉身得

無生法忍捨肉身得法身. 於十方六道變身

化衆生. 釋云. 論說無生法忍. 謂初地無分

別智名無生法忍也. 若二乘無學來入大乘

十信位中. 捨分段報而受變易. 智度所說

乃據直來凡夫菩薩須斯二果此以肉身而

入初地. 界外三障者. 惑業與報. 從初地斷

至法雲盡. 或說四障. 謂闡提謗法. 外道著

我. 聲聞畏苦. 緣覺捨心. 於中二門. 一明體

性. 前二界內惑障以爲其體. 後二界外智障

而爲其體也. 二治斷位地者. 前二正障地前

所斷. 謂於十解與見道惑同對治斷. 後二障

者後初地斷至十地盡. 而攝論說. 地前四位

斷四里障. 地上十位斷四氣者. 斯乃爲具四

障各說斷四. 好體而言. 十信不斷但伏四

下	欄

障. 十解正斷. 前二是界內惑故不斷. 後二界

外惑故初地已上正斷後二. 不斷前二. 其義

可知. 或說四障. 俱舍論云. 一者惑障. 二

者禪定障. 三者智障. 四永時障. 亦作兩門.

一體性者. 惑障法體界內見道惑也. 禪定障

者界內修惑. 永時障者見道習也. 釋云. 長時

愛我故曰永時. 智障者修道習也. 二治斷者.

惑定二障在二乘位及地前斷. 永時障者入初

地斷非上地也. 智障者初地斷至十地盡或

說四謗. 謂增益損減相違戱論. 人我中地還

在界內見修所斷法執中起. 登地已上地地

斷四. 十地方盡. 四辨五住. 一見一處住地二

欲愛住地. 三色愛住地. 四有受住地. 五無明

住地. 於中二門. 一明體性要說有二. 一者

起惑. 二曰住地. 言起惑者. 六七識中現行煩

惱. 言住地者. 梨耶識中五住種子. 就此五

中. 前四住地者若起若地是界內惑. 無明住

地若起若地是界外惑. 二治斷者. 前四住中

若起若地二乘位及地前斷. 十解斷見. 十□

終身方斷三愛. 無明住地若起若地入初地

斷. 至十地盡. 問曰. 大地已前已斷四住. 何故

十地經云. 一切欲縛轉後微薄. 轉復微薄者.

謂一切修道欲色無色界煩惱及彼因. 同無

明習氣皆悉微薄. 諸見縛於初地見道已斷.

地論旣云見縛於初地斷. 欲愛色愛無色愛

同無明習氣第三地斷. 以此當知地前諸位

不斷四住煩惱也. 答曰. 向言地前斷四住者.

乃斷正使及正使種子. 地論所說見縛初地

斷者見習也. 第三地中斷三住者亦是二住

經數: 二八○九

經名: 攝大乘義章卷第四

頁數: 一○四三

上	欄

習也. 好體治自二地乃至十地斷三愛習. 但

以三地修八禪故障斷三愛. 仁王經中初地

斷貪. 三地斷瞋. 三地斷癡. 四地除見. 五地

斷疑者. 蓋乃經中借擧凡聖階降地相. 三地

已來相同凡夫. 說前三地斷貪瞋癡. 四五兩

地相同四果中初二沙門果故. 復說云. 除見

及疑. 而實正使地前斷也. 復次更說有五. 謂

五散動. 一自性散動. 二內散動. 三外散動.

四粗重散動. 五思惟散動. 亦作兩門. 一體

性者. 自性散動謂五識也. 內散動者謂睡悼

及愛. 外散動者第六意識也. 粗重散動者身

見使也. 思惟散動謂法執也. 二治斷者. 前四

散動是界內惑. 在二乘位及地前斷也. 粗重

散動見諦斷. 自餘三種修道斷. 第五散動是

界 外惑. 從初地斷至十地盡. 六者六染. 起信

論有六種染. 一執相應染. 二不斷相應染. 三

分別智相應染. 四現色不相應染. 五現心不

相應染. 六根本業不相應染. 亦作兩門. 一體

性者. 初之兩染界內煩惱以爲法體. 斯二體

一義二而分兩染. 前一起惑. 第二成就. 復

次前一見惑. 後一修惑. 餘之四染是界外惑

以爲法體. 二治斷者. 起信論中自說治斷. 初

執相應染或二乘地及十信斷. 起信論云. 執

相應染依二乘解脫及信相應地遠離故. 第

二不斷相應染. 若見道惑十解中斷. 修道惑

者十□盡也. 起信論云. 依信相應方便捨到

淨心地究竟離故. 論中雖云淨心地. 據理地

前斷. 復次前一見斷. 第二修斷. 第三分別智

相應染. 從初地斷至七地盡. 起信論云. 依

中	欄

具戒地漸離至無相方便地究竟到七地故.

論中雖云從具戒地. 好體從初地斷. 四現色

不相應染. 第八地斷. 起信論依色自在地能

離故. 第五現心不相應染. 第九地斷. 起信

論云. 依心自在地能離故. 第六根本業不相

應染. 第十地斷. 起信論云. 菩薩盡地入如來

地能離故. 七明七使. 一貪欲使. 二瞋□使.

三有愛使. 四□慢使. 五見使. 六疑使. 七無明

使. 亦作兩門. 一體性者. 此中七使界內十使

爲其體性. 二治斷者. 若是正使在二乘位及

地前斷. 若是習氣地上斷. 若其細解見修兩

別義在可知. 復次有七. 謂七流. 謂見漏. 思

性漏. 愛漏. 念漏. 根漏. 惡漏. 親近漏. 前二漏

體. 後五漏具. 界內煩惱見修行斷. 准釋可

知. 八者八種妄想. 如地持說. 一自性妄想.

二差別妄想. 三積聚妄想. 四我妄想. 五我所

妄想. 六念妄想. 七不念妄想. 八俱相違妄

想. 依無相論名八分別. 名字大同. 亦作兩

門. 一體性者. 前三妄想界外煩惱. 後五妄想

界內惑也. 就前三中. 初一法我. 第二第三

法我所也. 後五妄想我及我所見道斷. 或餘

三妄想修道煩惱. 二治斷者. 前三妄想從初

地斷至十地盡. 後五妄想在二乘地及地前

斷. 九者九種客塵煩惱. 佛性寶性二論所說.

一隨眠貪欲煩惱. 寶性論云貪使煩惱. 二隨

眠瞋煩惱. 寶性論云瞋使煩惱. 三隨眠癡煩

惱. 寶性論云癡使煩惱. 四貪瞋癡等極重上

心惑. 實性論云貪瞋癡結使煩惱. 五無明住

地. 寶性論云無明住地所攝煩惱. 六見諦所

下	欄

滅. 寶性論云見道所斷煩惱. 七修習所滅. 寶

性論云修道所斷煩惱. 八不淨地惑. 寶性論

云不淨地所攝煩惱. 九淨地惑. 寶性論云淨

地所攝煩惱. 亦作兩門. 一體性者. 前四煩惱

界內修道四使爲體. 初三種子. 第四現行. 第

五無明. 界外煩惱第六第七界內見修所斷

煩惱. 第八第九還是界外所斷煩惱. 二治斷

者. 前四客塵二乘位中修道所斷. 菩薩法中

前三客塵旣曰隨眠. 理是種子. 十解已上爲

異二乘攝留受生. 十□後身斷已登地. 第四

客塵論禪上心. 始從十解至于十□多身已

來爲異凡夫伏令不起. 第五無明從初地斷

至十地盡. 第六見滅. 第七修滅. 在三乘位及

地前斷. 第八客塵從初地至七地盡. 第九客

塵從八地滅至十地盡. 或說九結. 一貪愛結.

二瞋□結. 三□慢結. 四見結. 五他取結. 加

近論云. 名失願結. 六疑結. 七無明結. 八□

結. 九疾結. 亦作兩門. 一體性者. 此中九結

□是界內十使及□嫉兩纏爲體也. 使中是

見結身見邊見邪見爲體. 他取見者戒取見

取二使爲體. 餘之五結當名取體. 義在可知.

二治斷者. 此中九結在二乘位及地前斷. 習

氣者從初地斷至十地盡. 十者十障. 亦曰無

明. 後當廣說也

三性義七門分別(第一釋名. 二出法體. 三辨性差別. 四攝法分齊. 五觀行除障. 六諸門)

(分別義異. 七開合多少)

第一釋名. 於中有二. 一正釋名. 二辨廢立.

初釋名中通名曰性. 性謂性別. 性者體性. 三

性道理其義有別體性各殊. 故名爲性亦稱

經數: 二八○九

經名: 攝大乘義章卷第四

頁數: 一○四四

上	欄

爲相. 相之與性其致正一. 次別名者. 性別不

同有其三種. 一分別性. 二依他性. 三眞實

性. 分別性者此有三名. 一曰分別性. 釋有兩

義. 一虛妄境生虛妄心. 說彼境界名分別性.

攝大乘云. 似塵顯現名分別性. 二能取妄心

顚倒分別. 說彼妄心名分別性. 攝大乘云. 諸

菩薩以分別爲煩惱. 攝論復云. 識以分別爲

性也. 前約所生果而得其名. 後就功能以彰

厥稱. 二名妄想自性. 釋有兩義. 一約妄境能

生妄心名妄想自性. 二者妄心顚倒分別不

稱實義故目妄想自性. 楞伽經云妄想自性.

亦前約果. 後是功能以題其名. 三名思惟分

別想. 亦有二義. 一境界而生思惟. 名思惟分

別相. 二妄心顚倒思惟. 此以妄心思惟諸塵

故名思惟分別相. 金光明云思惟分別相. 亦

是就果及功能以陳其名. 二依他性者此有

兩名. 一名依他性. 釋有兩義. 一繫屬種子.

謂根塵識現行生起繫屬本識熏習種子故曰

依他. 攝大乘云. 從熏習種子生繫屬於他. 說

名依他性. 二繫屬 根塵名曰依他. 謂識現起

依他根塵方乃得生名依他性. 攝大乘云. 此

依他性若離因緣自不得生. 根塵爲因緣依

他得生名依他性. 無相論云. 依因依緣顯法

自性卽亂識分名依他性. 因謂內根. 緣謂外

塵. 二名緣起自性. 一切諸識依根緣塵而得

生起名緣起自性. 楞伽經云. 若依若緣生起

名緣起自性. 前名依他約義從緣而得其名.

後曰緣起能所立目. 緣者能生. 起是所生. 三

眞實性者此有三名. 一名眞實亦有兩義. 一

中	欄

理體不變. 二功德無倒. 言理體不變者. 謂有

垢無垢二無所有不可破壞名眞實性. 攝大

乘云. 前二眞實無變異義名爲眞實. 無相論

云. 眞實性者. 謂法如如. 卽是二性無變異義

名爲眞實. 此乃就體以指其諱. 二功德無倒

者. 道及正敎稱理無倒故名眞實. 攝大乘云.

後二眞實無倒爲義名眞實義. 二名成自性.

楞伽經云成自性. 金光明云成就性. 其義一

也. 皆是眞體不可破壞名成自性. 三名第一

義性. 八卷楞伽及無上依經云第一義性. 斯

乃成名約義以擧其號. 第一義者形對立目.

二名字廢立者. 攝大乘說分別性中有三種

問. 一問依止. 若分別性似塵顯現依止依他

應名依他. 云何乃稱分別性也. 二問無所有.

此分別性旣無所有. 無所有中何所分別. 三

問似塵. 此分別性旣是似塵不言似識. 云何

似塵名分別性. 論中但兩復次總答三問. 一

以分別似塵顯現雖依他似塵無體. 用彼意識

而爲塵故稱分別. 攝大乘云. 無量相貌意識

分別. 釋論解云. 一切塵相是爲分別說名意

識. 上來總答前兩問也. 二似塵能與意識住

分別境名分別性. 攝大乘云. 顚倒生因成分

別性. 釋論解云. 意識顚倒生境界名爲生因.

故成分別. 斯乃答前第三問也. 二依他性中

論有兩問. 一問唯識. 旣言識外無法. 有何可

依名依他性. 攝大乘云. 唯見亂識而有自體

不見有他. 云何此識名依他性. 二問似塵依

止. 旣此依他似塵所依應名他依. 云何說名

依他性也. 攝大乘云. 似塵顯現依止依他. 云

下	欄

何得成依他性也. 論中具有兩答以答二問.

初明依他. 實唯有識無別有他. 而此唯識從

自因生. 說自爲他名依他性. 攝大乘云. 從自

熏習種子而生說名依他. 此答前問. 二答似

塵依止明依他性. 雖爲塵依而識起時還緣

似塵由塵而生說名依他. 攝大乘云. 依他性

生已無有功能. 過一刹那自所取故. 由此義

故說 名依他. 此答第二問. 前答就彼體類依

他. 後答約其義依他也. 三眞實性. 論中所說

但有問. 謂問無所有. 旣云無所有. 云何得

名眞實性. 攝大乘云. 以無所有爲眞實性. 何

故得名眞實不名非眞實. 論中三義答此一

問. 一由如. 無不如故名眞實. 釋論解云. 此是

第一不相違義顯眞實性. 二淸淨境界故名

眞實. 釋論解云. 此是第二無顚倒義顯眞實

性. 三諸善法中最勝義故名爲眞實. 此是第

三無分別義顯眞實性

第二體性者. 有法師言. 三性法體具無寬狹.

分別性體通攝有爲及與無爲. 依他眞實亦

復如是. 此義不然. 妄心妄境可是分別. 二空

眞如體是無爲不可變異. 云何亦說是分別

性. 設復經論彼無爲爲分別性. 蓋是變異之

無爲. 非眞理之無爲也. 有爲諸法從因緣所

生是依他. 二空無爲體是常住非因緣生. 云

何乃說是依他性. 今者正判. 分別性者體性

有二. 一者妄塵. 二者妄心. 言妄塵者. 六塵境

界從彼妄心似塵而起體無所有. 顯現似塵.

卽說此塵爲分別性. 攝大乘云. 不取識體爲

分別. 但取識所顯現似塵爲分別性. 中邊論

經數: 二八○九

經名: 攝大乘義章卷第四

頁數: 一○四五

上	欄

云. 分別性者. 謂是六塵永不可得猶如空花.

無相論云. 分別性者. 名言所顯諸法自性卽

似塵分也. 言妄心者. 七八諸識顚倒分別不

緣實義. 以此妄心爲分別性. 攝大乘云. 菩薩

以分別爲煩惱. 若以此名分別內法或增或

減壞正理立非理名肉煩惱. 若以此名分別

外塵起欲瞋癡名皮煩惱. 若以此名分別世

出世法名心煩惱. 論復說云. 阿梨耶識分別

根本. 自體亦分別. 論復說云. 所生諸識謂彼

七識是分別性. 楞伽經云妄想自性. 金光明

云思惟分別. 智度論云. 菩薩正見者一切思

惟皆邪思惟. 乃至思惟涅槃思惟佛義皆亦

如是. 智度論復云. 諸思惟分別皆從不實虛

詐顚倒故有是分別性也. 二辨依他. 總而說

之但有爲色心爲體. 別而爲論亦有二種. 一

染濁依他. 二淸淨依他. 亦是世間出世間二

果報也. 言染濁依他者. 三界果報從業煩惱

熏習種子生名爲染分. 言淸淨依他者無流

功德從聞熏習種子生名爲淨分. 攝大乘云.

依他體類從二種熏習生. 一從業煩惱熏習

生. 二從聞熏習生. 論云. 若果報識爲依他

性. 從業煩惱熏習生. 若出世間聞思修從聞

熏習生. 此約體類而說依他. 佛性論云. 依他

二種. 一染濁依他. 二淸淨依他. 染濁依他緣

分別成. 淸淨依他緣如如成. 攝大乘論第二

復次亦同此說. 此乃約義而說依他. 詳前二

論但說有爲是依他性. 云何謬說無爲亦是

依他. 豈不誤哉. 三眞實性者. 眞實體性亦有

二種. 一者有爲. 二者無爲. 言有爲者道及聖

中	欄

敎. 道謂二智具生. 敎謂無等聖敎. 言無爲者

有垢無垢二種眞如. 攝大乘云. 若說四淨淨

此說屬眞實淸淨. 由本性無垢道緣緣一切

淸淨法四皆品類攝. 問曰. 向說分別但是境

心不說無爲. 何故攝論有爲無爲三乘道果

分別所作. 大品經中復說. 乃至一法過於涅

槃. 我亦說彼如幻如化. 答曰. 論云無爲者.

非謂證智所證二空眞如是無爲. 所言無爲

但是分別所作. 經云涅槃如幻如化. 亦是妄

心顯現涅槃. 而非聖智所證涅槃. 故此無爲

及說涅槃攝分別性三論所破涅槃義者. 當

前妄心分別涅槃也. 涅槃經中及大乘經論

佛與菩薩所證涅槃. 當前證智所得眞如涅

槃. 俟諸來哲達斯邪正勿謬濫也. 問曰. 前說

依他但是有爲. 非無爲者. 何故般若論云. 於

實爲了因. 實卽實相眞如. 無爲由了因得. 應

是依他. 云何無爲非依他性. 答曰. 夫是依他

必從種子生因而生. 眞如本有非生因生. 故

非依他. 而彼眞如藉緣而顯說有了因. 攝大

乘云. 四德本來是有. 不從種子生. 從因作名

故名種子. 問曰. 眞實性中有垢無垢二種眞

如體是無爲. 可說眞實道及正敎體是有爲.

云何亦說爲眞實性. 答曰. 眞實性道及正四

品類有垢無垢無變異義. 爲眞實性道及正

敎雖是有爲. 無倒義故爲眞實性. 問曰. 依他

性中三乘聖道名淨品依他. 眞實性中亦說

聖道爲眞實性. 此二何殊. 答曰. 淨品依他通

三乘道亦該三智. 眞實性中所說聖道唯取

大乘. 佛菩薩所起二智聖道爲眞實性. 不取

下	欄

二乘所起聖道亦非菩薩加行道也. 問曰. 二

乘無流及菩薩加行云何非眞實性也. 答曰.

雖是無流. 正是顚倒分別非眞實性. 涅槃經

云. 聲聞緣覺所有思惟皆是虛妄. 菩薩思惟

悉是眞實. 智度論云. 菩薩於諸法空無所得

知一切思惟皆是邪思惟. 勝□經云. 法者一

乘道. 此前經論但明菩薩中後二智爲眞實

性. 思惟及一乘. 非謂加行智也. 是故但取初

地已上至於佛果中後二智爲眞實性. 不顚

倒故. 問曰. 二乘聖道及菩薩加行望於界內

能除惑障滅四顚倒. 云何說顚倒不說眞實

性. 答曰. 二乘聖道雖離人著. 猶是法倒. 入大

便捨. 菩薩加行體是分別. 至佛卽除. 故非眞

實. 攝大乘云. 得此智時餘智悉滅. 得此智者

謂佛一乘中後二智. 餘智滅者三乘分別加

行智滅. 攝論復說. 二十二無明地地之中皆

滅三障. 所滅業障謂三乘加行智也. 問曰. 分

別性中七八諸識說名分別. 依他性中七八

諸識名依他. 有何差別. 答曰. 七八諸識體正

是一. 以義差別說有二性. 若取七八諸識緣

塵顚倒義邊爲分別性. 此謂無體情有分別.

若取七八諸識體是果法因緣生義爲依他性.

此謂有體因緣所生. 問曰. 分別性中具攝似

根塵識十八界. 依他中因緣所生根塵識. 眞

實性中佛與菩薩根塵及諸. 此三何別. 答曰.

分別性中根塵識者. 乃從人法二我妄心生.

愛憎斷常定有無. 妄心變異似根塵識. 斯乃

情有理無. 譬如闇藤顯現似蛇而實無蛇. 依

他性中根塵識者. 乃從本識諸界染淨種子

經數: 二八一○

經名: 大乘百法明門論開宗義記

頁數: 一○四六

上	欄

因緣而生. 斯乃因緣有法. 譬如晝時見彼實

藤四塵成也. 眞實性中根塵識者. 是佛菩薩

報身功德陰界入法二智種子而生. 又是法

界所流證實無倒. 譬如眞金稱兩等住. 此中

所說之種十八界. 前一凡夫境界. 後二聖智

境界. 復次前一染分. 第二二分. 第三唯淨

攝大乘義章卷第四

1大乘百法明門論開宗義記

京西明道場沙門曇曠撰

夫遍知委照渾眞俗於心源. 深慈普洽演半

滿於言 派. 寔由性相更會萬法歸於一如. 文

義互融八藏馳於四辯. 曷空有之異轍. 奚廣

略之殊途究其本者必同味於百川. 滯其末

者競分流於五謗. 是以小乘漂於有有部執

煩興. 勝義溺於空空諍論紛起. 尙驅妄境未

2越昏衢. 徒向眞風虛霑法雨. 故我補處彌勒

大闡瑜伽. 杜兩見門開一實道. 然以理該事

博旨散言彌弘. 前修倦於傳通. 後進疲於就

業. 爰有菩薩厥號世親. 位極三賢德□十聖.

製論千部聲高五天. 妙契佛心雅扶言記. 乃

軫時僥代薄根淺性微. 怖法海而長□. 怯義

山而永阻. 遂乃□精華於廣部. □宗要於略

文. 誘彼初機纂斯小論. 欲使留連至敎漸染

眞宗. 示弱喪於歸方. 引疲徒於捷逕. 前明百

法之有. 後顯二我之空. 首末交輝終始相映.

中	欄

邊執旣遣中觀肇影. 識浪由是食微. 眞源賴

之澄廓. 至矣哉此論之幽趣也. 首稱大乘百

法明門論者. 擧所宗之勝益. 建自部之通名.

復云本事分中略錄名數者. 標論起之殊依.

簡異詮之別目. 大乘以廣運崇號. 百法以體

數彰名. 明門將開慧爲功. 論者乃詮辯之稱.

本事則究極法體. 分中是當段義門. 略錄謂

抑彼繁詞. 名3數乃擧此綱要. 用旌雅趣建以

鴻名. 故言大乘百法明門論本事分中略錄

名數

開發論宗五門分別. 一明所因. 二顯所緣. 三

彰所宗. 四辯所歸. 五解所立. 所因有二. 一所

依因. 二所爲因. 所依因者復有五種. 一依了

敎. 謂依建立阿賴耶識. 了敎大乘而立論故.

二依圓理. 謂依三性顯說有空. 處中理門而

作論故. 三依勝境. 具依五法雙4據二空. 一

切甄明而起論故. 四依妙行. 5以本後智發

深慈悲. 弘法利生而興論故. 五依大果. 要

成佛果具說圓宗. 依佛滿智而爲論故所

爲因者亦有五門. 一入大法. 謂以略標廣散

義宗. 易入大乘離怯懈故. 二起勝解. 諸法無

我遠離二邊. 令其邊達離偏見故. 三生圓照.

具明眞俗雙顯有空. 令得中道起圓照故. 四

令進趣. 具說染淨所斷證修. 令正修行無錯

謬故. 五令成就. 若分若滿或化或眞. 轉依皆

6成無缺減故. 辨所7因竟

顯近緣者. 論起所緣復有二種. 一造論所緣.

二傳譯所緣. 造論緣者. 此論旣從本事分出.

所緣不離瑜伽師地. 故最勝子瑜伽釋云. 令

下	欄

說此論所緣云何. 謂諸有情無始時來. 於一

切法處中實相. 無知疑惑顚倒僻執. 起諸煩

惱發有漏業. 輪□五疑受三大苦. 如來出世

方便爲說種種妙法處中實相. 令諸有情知

一切法. 如是如是空故非有. 如是如是有故

非空. 了達諸法非空非有. 遠離疑惑顚倒僻

執. 起處中行永斷諸障. 得三菩提證寂滅樂.

佛涅槃後六百歲來. 部執競興多著有見. 謗

大乘法毁滅眞宗. 龍猛菩薩證極喜地. 採集

大乘無相空敎. 造中論等究暢眞要. 除彼有

見. 聖提婆等諸大論師. 造百論等弘闡大義.

由是衆生復著空見. 至佛滅後九百年初. 無

著菩薩位證初地. 得法光定發大神通. 事大

慈尊請說此論. 理無不窮事無不盡. 文無不

釋義無不詮. 疑無不遣執無不破. 行無不修

果無不證. 離前二見住中道理. 起處中行速

證涅槃. 無著菩薩有異母弟. 位階加行8身

號世親. 卽佛所記付法藏中第二十二傳法

主也. 本習小乘遍通異部. 造論五百隱蔽大

乘. 無著愍之託疾命誘. 中路聞誨方信大乘.

改軌弘揚造論五百. 具如別傳. 此但粗明. 以

瑜伽論義廣文繁. 學者難尋莫知旨趣. 遂造

此論略亦方隅. 卽是造論之緣起也傳譯

緣者. 大唐貞觀9有大三藏遍覺大師. 10身號

玄□俗姓陳氏. 洛邑人也. 遊五印度境學三

藏. 玄文名立業成來歸本土. 文帝待以國師

之禮. 乃詔令其□譯經論. 盛11得高□具如

別傳. 此論卽我三藏大師. 貞觀二十三年於

京大慈恩寺譯. 總是第二論所緣竟

經數: 二八一○

經名: 大乘百法明門論開宗義記

頁數: 一○四七

上	欄

1次下第三論所宗者. [&FFFF]#論諸宗不過三種. 外

道小乘大乘別故. 外道所宗雖九十六. 然今

類攝爲十六宗. 故顯揚論總標頌曰

執因中有果	顯了有去來

我常宿作因	自在等害法

邊無邊□亂	見無因斷空

計勝淨吉祥	名十六異論

彼論長行廣明立破. 今略擧之顯宗計相. 一

因中有果宗. 則雨衆等所說. 心此果時唯取

此因. 唯從此生不從餘故. 二從緣顯了宗. 卽

聲論等所執. 彼說聲等體常本*有. 緣至卽顯

非自出故. 三去來實有宗. 則時論者所說. 去

來同現皆實有故. 小乘有部亦同此執. 四計

我實有宗. 2謂獸主等所知. 起色受相行識覺

時. 別有薩□我等覺故. 五諸法皆常宗. 伊師

迦等所說. 極微等法一切常住. *以前後際

物相續故. 六因定宿作宗. 卽離繫子等所說.

苦樂等果定宿因作. 見行善惡倒受果故. 七

自在所作宗. 如不平等論說. 欲行善等事皆

違返. 由世間事作者別故. 八害爲正法宗. 愛

肉梵3志說. 於天祠中害生祠祀皆得生天. 由

□力故. 九邊無邊等宗. 爲得世靜慮者. 憶壞

成劫觀上下傍. 治前所執有邊等故. 十不死

□亂宗. 謂愚無智者計. 4懼問失名不敢正

對推不死天□亂答故. 十一諸法無因宗. 彼

見□爾大風卒起暴河彌漫後見正息宛然無

故. 十二死後斷滅宗. 邪思論5者所立. 若有

後身何有作業. 我體旣空業果無故. 十三因

果俱空宗. 得世定通者. 見行善惡得果皆差.

中	欄

梵行入定後身無故. 十四妄計最勝宗. 卽執

梵志論者說. 婆羅門最勝白色. 梵王種胤性

梵行故. 十五妄計淸淨宗. 如下劣戒見者. 執

鉤狗等諸戒淸淨. 四河水淨浴除罪故. 十六

妄計吉祥宗. 歷算論者所說. 於日月星常行

供養不失度時. 所欲成故. 此十六種所執邪

論. 皆依無明邪思所起. 背內眞理皆名外道.

六師皆有此十六法. 故總說爲九十六種. 次

小乘宗有二十部. 今應總6該而爲頌曰

異部有二十	本二末十八

本上座大衆	末初從大衆

有一說出世	鉤胤及多聞

說假暇多山	西山北山住

上座名雪轉	流出一切有

犢子法賢□	正量密林山

化地幷法藏	飮光經7量部

雖所計殊分二十部. 於中類束以爲六宗. 一

我法俱有宗. 謂犢子部等許8有五[&FFFF]#十二處

等9及依[&FFFF]#等別有我故. 二有法無我宗. 一切

有部等說. 三世[&FFFF]#等而皆實有. 補特加羅實

我無故. 三法無去來宗. 大衆部等說. 10[&FFFF]#處

戒等現法卽有. 去未[&FFFF]#等皆是無故. 四現通

假11實宗. 說假部等說現在[&FFFF]#實積聚法故. 處

界則假和合法故. 五從妄眞實宗. 說出世部

等執. 出世可實非虛妄故. 世間非實皆虛妄

故. 六諸法假名宗. 一說部等執. 世出世間亦

皆非實. 但是假名無性相故. 此12等皆依初時

敎起. 故所執宗爲小乘矣. 後大乘宗而有二

種. 一勝義皆空宗. 卽十二門論智度中百般

下	欄

若燈論掌珍論等. 13依般若等無相空敎. 說

切法不離二諦. 若世俗門諸法皆有. 乃至許

有我法心境. 與諸小乘義無差別. 若勝義門

諸法皆空. 乃至不立唯識眞如. 與應理宗所

說全別. 然其二諦其體不異. 以從緣生說名

世俗. 卽緣無性名勝義空. 故說二諦體無差

別. 由迷勝義執有世俗. 縱勤修行終滯生

死. 由悟勝義了世俗空. 故能14不著速證涅

槃. 故說般若爲究竟理. 遣一切相無所得故.

解深密等爲不了義. 不遣依圓有所存故. 彼

經自說爲了義者. 以對淺根義易了故. 非理

究竟名爲了義. 二應理圓實宗. 卽攝大乘論

瑜伽顯揚雜集唯識中邊等論. 依深密等諸

了義經. 說一切法世俗勝義不一不異. 非有

非空. 具如五法前後相望立爲四重世俗勝

義. 一虛實二諦. 甁軍林等虛爲世俗. [&FFFF]#處界

等實爲勝義. 二理事二諦. [&FFFF]#等事法粗爲世

俗. 四諦道理細爲勝義. 三淺深二諦四諦安

立淺爲世俗. 二空眞如深爲勝義. 四詮旨二

諦. 二空眞如帶詮世俗. 一眞15如法界亡詮勝

義. 相對立故非一. 無別體故非異. 妄所執故

非有. 體不無故非空. 故說深密爲極究竟. 得

中道故. 般若等經爲非了義. 就偏說故. 此

中具說二種宗義. 若說法性圓融法門卽爲

三宗. 如起信疏. 今此論者卽大乘中應理圓

實究竟宗收. 前明百法顯有依他圓成. 後16說

二空顯無遍計所執. 旣離二邊契會中道. 二

邊旣離中道亦亡. 心無所依都無所得. 由無

所得無所不得. 是12謂究竟圓實宗也. 辯所宗

經數: 二八一○

經名: 大乘百法明門論開宗義記

頁數: 一○四八

上	欄

竟

顯所歸者. 所歸不同有其四種. 歸藏歸乘歸

時歸分. 言歸藏者卽二藏等. 然藏不同總有

二種. 一約人辯唯有二種. 一菩薩藏. 二聲聞

藏. 獨覺智證與聲聞同. 敎旣不多入聲聞藏.

藏者攝也. 隨攝二人理行果義各攝益故. 二

隨所詮立爲三藏. 謂前二中各有三藏. 一素

□1攬此云契經. 貫穿縫綴. 所詮定學契理契

機攝益他故. 二毘奈耶此云調伏. 所攝戒學

調和三業. 暇伏惡行而攝益故. 三阿毘達磨

此云對法. 所攝慧學對向涅槃對觀四諦而攝

益故. 此義廣如起信疏述. 此論卽是菩薩藏

中阿毘達磨. 顯示菩薩理行果義生勝智故.

言歸乘者. 或說一乘. 如法花云. 唯2說一乘

無二三故. 或說二乘. 如攝論說. 上乘下乘有

差別故. 或說三乘. 如法花3云. 爲心聲聞等

者說應四諦等法故. 或說四乘. 如勝□經. 更

加無聞非法衆生人天善根而成熟故. 或說

五乘. 如大般若. 更加三乘性不定者. 聞此法

已發大心故. 然此五乘義有開合. 故諸經論

所說有異. 此亦具如起信疏述. 今此論者卽

4是一乘5所收. 二乘等中上乘所攝. 所說五

法及二無我. 非是二乘世間法故. 言歸時者.

古立敎時多少不定. 6謂從一時乃至五時. 皆

無正據. 恐繁不□. 今依敎量立敎三時. 如深

密經. 正說意云. 初第一時爲小根者唯約有

義說四諦敎破人我執. 卽四阿含等說有隱

空名未了義. 於第二時爲大乘者多就空義

說無相敎破法我執. 卽般若等說空覆有亦

中	欄

未了義. 後第三時普爲諸乘顯說三性中道

之敎令悟眞實. 卽深密等具顯有空名眞了

義. 然此三時對不定性. 大由小起漸次而說.

若頓悟機則不爾故. 亦非年月定判後先. 但

以義類相從而說. 花嚴初說非初時故更有

別義. 起信疏明. 今此論者依第三時了義大

乘. 第三時攝所引經說諸法無我有空雙顯

不偏說故. 言歸分者. 若依諸經有十二分. 謂

如舊說十二部經. 部謂部分. 經卽是敎. 恐濫

部□改置此名. 十二分名而作頌曰

契經應諷頌	受記自說緣

譬喩本事生	廣希法論義

廣釋名義如餘處明. 旣許三藏俱得敎名. 故

此卽是論義分攝. 若依論說卽有十分. 卽

8瑜伽論十支義也. 此中分者是支義故. 此旣

是論故歸十支. 一略陳名數支. 卽此論是. 二

粗釋體義支. 卽五[&FFFF]#論. 三廣辯名義支. 卽雜

集論. 四總包衆義支. 卽顯揚論. 五莊嚴體義

支. 卽莊嚴論. 六□攝大義支. 攝大乘論. 七離

僻處中支. 辯中邊論. 八攝散歸觀支. 分別瑜

伽論. 九□破邪山支. 二十唯識論. 十高建法

幢支. 成唯識論. 9又瑜伽論總有五分. 一本

地分. 略廣分別十七地義. 二攝決釋分. 略

10攝決擇十七地中深隱要義. 三攝釋分. 略攝

解釋諸經儀則. 四攝異門分. 略攝經中所有

諸法名義差別. 五攝事分. 略攝三藏衆要事

義. 今此卽是本地分收. 依此分中錄名數故.

明所歸竟

解所立者. 於中有二. 初釋所立題目. 後釋所

下	欄

立文義. 11解題有二. 初正釋題目. 後顯論所

依. 正釋有二. 初離後合. 離釋有四. 一釋大

乘. 二顯百法. 三解明門. 四辯論字. 凡爲釋名

皆依六釋. 方於名義而得顯然. 故於此中先

明六釋. 而此六釋總名離合. 謂要二法各有

別體合爲一名. 如言金藏. 金與藏別故名爲

離. 同目一物故名爲合. 若唯一法無離合義

不名六釋. 如言無爲. 無爲無離卽無合故. 其

六者何. 一持業釋. 謂若有法依自業用而得

其名. 如言藏識. 以識能藏體持業故. 二依主

釋. 謂若有法依他士主而得其名. 如言眼識.

是眼之識名依主12釋. 三有財釋. 謂若有法從

所有13物得其名. 如他心智. 智有他心. 名從

物故. 四相違釋. 謂若有法體用各殊同立一

名. 如言衆生. 衆之與生體用別故. 五□近釋.

謂若有法14名非本體. 從□得名. 如言念住.

體雖是慧. 住由念故. 六帶數釋. 謂若有法若

體若用約數而顯. 如言五眼. 照境體用數有

五故. 15卽旣顯六釋. 次將釋名. 言大乘者. 謂

菩薩乘. 剋用理智而爲其體. 皆該周故名之

爲大. □能運故稱之爲乘. 理智相對互爲大

乘. 大之乘故依主釋也. 理智當體各16言大

乘. 大卽乘故持業釋也. 或兼敎果卽有四法.

隨應皆有. 綺互相望持業依主准前應知. 此

約菩薩所乘之法. 若兼能乘菩薩人者. 大之

乘故依主釋也. 偏就能乘菩薩人者. 大卽乘

故持業釋也. 此卽總合釋大乘義. 若瑜伽論

17等皆約法體. 以七大義別釋大名. 虛空藏經

卽約諸喩. 擧諸佛法別釋乘義. 恐繁不□. 起

經數: 二八一○

經名: 大乘百法明門論開宗義記

頁數: 一○四九

上	欄

信疏明. 言百法者. 名如下列. 心法有八. 心所

1有法有五十一. 色法有十一. 不相應行有二

十四. 無爲有六. 法謂軌持. 百者數也. 法有百

數帶數釋也. 言明門者. 明者是慧. 慧能照法.

法因慧顯. 故慧稱明. 門者通也. 謂前百法通

生明慧入佛境界至解脫處. 故說爲門. 是明

之門依主釋也. 百法卽明門持業釋也. 小乘

唯明七十五法. 今大乘宗廣明百法. 故言大

乘百法明門. 所言論者. 問徵微釋論量正理

敎誡學徒. 故稱爲論. 然論不同有其二種.

一隨釋論. 隨經律論而造解釋. 如智度等. 二

集義論. 採集諸義通釋諸經. 如瑜伽等. 今

此通是二種論收. 以釋經言法無我故. 採集

百法通解釋故. 已顯別釋. 言合釋者. 大乘卽

是論所依宗. 百法乃是論所顯理. 論卽百法

能詮之敎. 然2卽大乘通其敎理. 其百法論

亦通敎理. 以敎對敎. 以理對理. 大乘卽百法

等. 皆持業釋也. 3以敎望理. 以理望敎. 大

乘之百法等. 皆依主釋也. 更有別義. 恐繁

不明. 4正釋題竟

論所依者. 然瑜伽論雖有五分. 於中卽無本

事分名. 若對法論有本事分. 於中不明百法

之義. 然於今者以義取文. 事謂體事. 地謂

依持. 卽彼體事有依持義. 故地與事名異義

同. 有說本事廣論未譯. 但錄名者是妄言也.

以本地分義散文繁. 於正法體未爲5百定.

恐初學者迷法相門. 怖文義海不能趣入. 略

錄名數以示方隅. 但云文略非義略也. 此6擧

初地所觀法故. 故唯識論說. 極喜地於多百

中	欄

7門以得自在. 多百門者. 瑜伽論云. 刹那能

入百三磨地. 淨天眼見百世界中. 以威神力

動百世界. 往百世界供百如來. 放大光明照

百世界. 現身百類化百有情. 若欲留身住壽

百劫. 前後百劫各見分明. 化百菩薩8已爲

眷屬. 正思正說百法明門. 今此卽當第十法

也

論. 如世尊言一切法無我何等一切法云何

爲無我. 開曰. 上釋題目. 下9釋文義. 於中

有二. 初擧經問起. 後依問辯說. 此初也. 言

世尊者. 卽起敎主. 總上九號具包三10德六

義差別故名世尊. 旣具衆德爲物欽重故所

言說實爲定量. 卽依所說以立論端. 11說一切

法皆無我者. 何等名爲一切法體. 云何此法

復稱無我. 非謂法外別問無我

論. 一切法者略有五種  開曰. 下依問顯說.

於中有二. 初顯一切法. 後明二無我. 初顯法

中復分爲四. 一總標法數. 二依標列名. 三辯

法次第. 四別開法相. 此初也. 所言法者. 軌

持爲義. 軌爲軌則. 生物解故. 持謂任持. 守自

性故. 雖此二義亦通無我. 顯不離前故不名

法. 然此軌持差別有五. 一軌唯有體. 無法非

緣. 不生心故. 持亦通無. 設無法體. 性不捨

故. 二軌唯差別. 緣無我等而生解故. 持通自

性. 雖未生解. 體不捨故. 三軌唯有爲. 要成同

緣方生解故. 持通無爲. 雖都無相. 不失性故.

四軌唯後說. 持通前宣. 如立聲常. 聲不失

性. 聞常無常方生解故. 五軌唯能詮. 要名句

文方生解故. 持通所詮. 義亦不失. 本自性

下	欄

故. 故軌義局. 持義卽通. 通局不同故軌持別

論. 一者心法二者心所有法三者色法四者

心不相應行法五者無爲法開曰. 此依標

列名也. 所言心者. 謂八現識. 由有三義□名

爲心. 一緣慮義. 攀緣思慮一切法故. 二貞實

義. 是一切法之體性故. 三集起義. 集諸法種

起諸法故. 心卽是法. 持業釋也. 下之四法

當知亦然. 心所有法者. 謂觸作意等. □依心

起與心相應繁屬於心故名心所. 如屬我物

立我所名. 心於所緣唯取總相. 心所於彼亦

取別相助成心事. 得心所名. 如□師資作摸

塡採. 心之所有. 依主釋也. 言色法者. 變現爲

義. 變爲變壞. 由彼手足乃至蚊蛇所觸對時

卽變壞故. 現12謂示現. 若於方所所現骨□形

顯等相而示現故. 有處說. 色對□爲相. 對爲

觸對. □爲障□互相觸時而障□故. 所言心

不相應行者. 謂得成就衆同分等. 亦依色法

分位建立. 非如觸等唯依心起繁屬於心助

成心事心俱生滅與心相應. 亦五[&FFFF]#中行[&FFFF]#

所攝. 簡行[&FFFF]#中諸相應行. 是故名心不相應

行. 此有四句. 如理應思. 無爲法者. 謂虛空

等. 自體凝然非三世攝. 無生住等行所遷故.

其性淸淨無有漏染. 非業煩惱之所爲故. 具

此二義名曰無爲

論. 一切最勝故與此相應故二所現影故三

位差別故四所顯示故如是次第  開曰. 13此

辯法次第也. 一切法中心最勝故. 故最第一

明其心法. 謂此心法勢分用强. 緣慮道中心

王觸勝. 故契經說. 心遠獨行染淨由心. 士

經數: 二八一○

經名: 大乘百法明門論開宗義記

頁數: 一○五○

上	欄

夫六界心能1道世間. 心能遍攝受. 如是心一

法皆自在隨行. 是故論言一切最勝故. 雖由

作意警而方生. 及心生已依心而住. 如臣引

王. 非臣勝故. 心起必有心所相應故. 2此

第二明其心所. 是故論言. 與此相應故. 心

所與心有四等義非3定一異故成相應. 故唯

識云. 而時依同所緣事等名相應義. 一體等.

各有一體4故. 二依等. 同依一根故. 三緣等.

同緣一境故. 四時等. 同一刹那故. 若依小

乘. 同一行解. 如同緣一靑俱作靑解故. 今大

乘宗不許同行. 了別領納等作用各異故. 由

斯八識雖各一體. 而時依境不必皆同. 是故

諸識非相應也. 心心所起必現色影故. 次第

三明其色法. 是故論言. 二所現影故. 謂若心

起託境方生. 必變色影當情而現. 故諸色法

皆不離心. 無有一色非心變者. 如地獄卒鬼

見膿河眼外毛輪夢中色像. 皆自心變都不

離心. 此5心豈唯變色法耶. 答. 就粗顯著且

說色言. 爲破離心有實色執. 實色尙爾. 肉非

色乎. 心心所色必有分位故. 此第四明不相

應. 是故論云. 三位差別故. 如唯識論顯此義

云. 得非得等非如色心及諸心所體相可得.

非異色心及諸心所作用可得. 故非實有. 但

說色等分位假立. 此定非異色心心所有實

體用. 許[&FFFF]#攝故. 如色心等. 若異心等. 或心

心所及色無爲所不攝故. 如畢竟無. 定非實

有. 前明諸法後顯法性故. 次第五明無爲法.

是故論言. 四所顯示故. 如唯識論顯此義云.

然諸無爲所知性故. 或色心等所顯性故. 如

中	欄

色心等. 不應執爲離色心等實無爲性. 若異

心等. 非法性故. 故依前四顯示無爲. 雖與諸

法體不相離. 而與諸法亦非卽一. 由常無常

性各異故. 如是次第總結前說. 汎論諸法次

第有五. 一者生起. 十二支等先因後果次

第生故. 二者觀行. 如四諦等先果後因次第

觀故. 三者粗細. 如六度等前粗後細次第修

故. 四者勝劣. 心心所等前勝後劣次第有故.

五者言說. 如正斷等雖無前相次第說故. 於

前五法而配屬者. 心心所色不相應行而有

生起勝劣次第. 兼說無爲粗細次第. 6有爲

事粗無爲細故. 小乘則依粗細次第故以色

法而爲其初. 一切法中色最粗故. 亦依觀行

以不淨觀佛法要門依色法故. 不許諸法心

所變故. 不以心心爲最初也

論. 第一心法略有八種開曰. 次下第四廣

辨法相. 辨前五法卽分爲五. 初心法中復分

爲二. 初標數後辨列. 此初也. 謂此心法諸

敎異說. 若小乘前及大乘中. 隨轉理門但說

前六. 仍亦不許一念□生. 故於見在隨起一

識. 楞伽經等開阿賴耶染淨二位說有九識.

若攝大乘依前六識根境識三立十一識. 深

密等經於阿賴耶通. 別分位立七種名. 攝論

所說一意識宗不開前六. 但總說三. 如是等

敎處處非一. 今剋體說但有八種. 諸敎多少

隨開合故

論. 一眼識二耳識三鼻識四舌識五身識六

意識七末那識八阿賴耶識  開曰. 此辨列

也. 然此八識聖敎大宗. 先8德皆有章門廣

下	欄

釋. 今開略論未可文繁. 就要而明十門分別.

一釋名顯體. 二心所相應. 三所緣境界. 四諸

分行相. 五諸量同異. 六諸受有無. 七所依多

少. 八所緣所闕. 九能所熏異. 十斷常體殊. 此

十義門諸論雖說. 而唯識論具而且明. 今者

多依唯識文釋. 初顯名體復有四句. 或有敎

說通中別名. 八雖通名爲心意識. 依相增說

心意識殊. 第八名心. 集諸法種起諸法故. 第

七名意. 性審思量爲我相故. 前六名識. 了境

相粗勝餘識故. 此於通中顯此別名. 或有敎

說別中別名. 且前六識雖別名識. 依根境用

各立三名. 依根方名名眼識等. 眼之識故□

依主釋. 隨境立名名色識等. 識有色故□有

財釋. 隨用立名名見識等. 見卽識9故□持

業釋. 今此論說隨根立名而不隨境立識名

者. 隨根立名具五義故. 五謂依發屬助如根.

一依眼之識故名眼識. 要根不壞依眼識生.

縱色現前盲不見故. 二眼所發識故名眼識.

如病損眼識□見黃. 不由色壞識謬見故. 三

屬眼之識故名眼識. 眼識種子隨眼種生. 不

隨色種眼識□故. 四助眼之識故名眼識. 由

識合根有所領受. 根有損益非由色故. 五如

眼之識故名眼識. 如根能照定是有情. 色於

是中非決定故. 眼識旣爾. 餘識准之. 隨境

立名. 雖順識義. 但依五根未自在說. 若自在

位諸根互用. 一根發識緣一切境. 卽令六識

有雜亂過. 隨用立名當知亦爾. 但所隨根無

相濫失. 又第六識楞伽經中更立別名分別

事識. 分別內外種種事故. 起信論中名分離